pythainlp/thaigov-v2-corpus-22032023 huggingface dataset:
วันพุธที่ 25 มกราคม 2566
25/01/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 80 ล้านบาท 25 มกราคมนี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีกกว่า 80 ลบ. ในวันที่ 25 มกราคมนี้
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 80 ล้านบาท 25 มกราคมนี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สำหรับปีการผลิต 2565/66 อีกกว่า 80 ล้านบาท ซึ่งมีผู้ได้รับประโยชน์จำนวน 16,222 ครัวเรือน ในวันที่ 25 มกราคมนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดำเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) เป็นเงินกว่า 53,769.45 ล้านบาท ซึ่งมีผู้ได้รับประโยชน์จำนวน 4.67 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1-14 เป็นจำนวนเงินกว่า 7,833.59 ล้านบาท ซึ่งมีผู้ได้รับประโยชน์จำนวน 2.74 ล้านครัวเรือน
และในวันนี้ ธ.ก.ส. ได้ทำการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 16,222 ครัวเรือน เป็นจำนวนเงิน 80.23 ล้านบาท แบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 8 เป็นเงินกว่า 69.49 ล้านบาท ซึ่งมีผู้ได้รับประโยชน์จำนวน 10,694 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 15 และงวดที่ 1 - 14 (เพิ่มเติม) เป็นเงินกว่า 10.74 ล้านบาท มีผู้ได้รับประโยชน์จำนวน 5,528 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สำหรับเกษตรกรที่มีข้อสอบถามเกี่ยวกับโครงการดังกล่าว สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
วันพุธที่ 25 มกราคม 2566
25/01/2566
“ธนกร” บินขึ้นเหนือ นายกฯ สั่งติดตามความพร้อม-พลิกฟื้นการท่องเที่ยวเชียงใหม่ หนุน “เราเที่ยวด้วยกัน เฟส 5”
“ธนกร” บินขึ้นเหนือ นายกฯ สั่งติดตามความพร้อม-พลิกฟื้นการท่องเที่ยวเชียงใหม่ หนุน “เราเที่ยวด้วยกัน เฟส 5”
วันนี้ (25 มกราคม 2566) นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ลงพื้นที่จังหวัดเชียงใหม่ ในวันพรุ่งนี้ (26 ม.ค. 2566) โดยกำหนดการในช่วงเช้านั้น จะเป็นการตรวจความพร้อมการให้บริการผู้โดยสารทั้งขาเข้าและขาออก และการเตรียมความพร้อมสำหรับการอำนวยความสะดวกแก่นักท่องเที่ยว ณ ท่าอากาศยานนานาชาติเชียงใหม่ ส่วนในช่วงบ่าย จะเป็นประธานในพิธีเปิดกิจกรรม “การสื่อสารเพื่อสร้างสรรค์เมืองเชียงใหม่” ณ The View All Day Restaurant ซึ่งจะเป็นการหารือ สร้างความพร้อมและรับฟังปัญหาด้านการท่องเที่ยวและเศรษฐกิจชุมชน กับกลุ่มผู้ประกอบการด้านการท่องเที่ยวในจังหวัดเชียงใหม่
“นายกฯ มอบหมายการลงพื้นที่จังหวัดเชียงใหม่ในครั้งนี้ นับว่ามีความสำคัญเป็นอย่างมาก เพราะเชียงใหม่เป็นหนึ่งในจังหวัดที่มีความสำคัญด้านการท่องเที่ยว ซึ่งการท่องเที่ยวเป็นหัวใจหลักของเศรษฐกิจไทย โดยเฉพาะหลังจากสถานการณ์ Covid-19 ที่คลี่คลาย ทำให้การหลั่งไหลเข้ามาของนักท่องเที่ยวจากทั่วโลกและจีนเริ่มทยอยเข้ามา อีกทั้งล่าสุด ครม. ได้อนุมัติโครงการ “เราเที่ยวด้วยกัน เฟส 5” จำนวน 560,000 สิทธิ ซึ่งจะเริ่มใช้เดือน ก.พ.-ก.ย.นี้ โดยรัฐบาลช่วยค่าที่พัก 40% วอยเชอร์ 600 บาท เพื่อกระตุ้นการท่องเที่ยวเพื่อฟื้นฟูเศรษฐกิจของประเทศไทย ผลักดันและสนับสนุนการสร้างรายได้ทางการท่องเที่ยวให้เป็นไปตามเป้าหมาย 2.38 ล้านล้านบาท ซึ่งจะเป็นการปูความพร้อมและการส่งสัญญาณสร้างความมั่นใจแก่นักท่องเที่ยว และเดินหน้าเศรษฐกิจไทย” นายธนกร กล่าว
วันพุธที่ 25 มกราคม 2566
25/01/2566
​Cabinet approved 5,945,161,000 Baht in budget for organizing general election of MPs
​Cabinet approved 5,945,161,000 Baht in budget for organizing general election of MPs
January 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved in principle the budget of 5,945,161,000 Baht for the Office of the Election Commission of Thailand (OECT) to organize and oversee the general election of members of the House of Representatives. The approved budget will be allocated for:
1. Expenses on activities related to organization and overseeing of the general election of members of the House of Representatives, to be carried out by OECT, for the total budget of 5,104,546,750 Baht. These activities include organizing the election, preparing staffs and personnel at all levels, and organizing by-election/voting to fill vacant seats in the House of Representatives upon orders of the Election Commission, etc.
2. Expenses on activities related to organization and overseeing of the general election of members of the House of Representatives, to be carried out by 10 supporting agencies, for the total budget of 840,614,250 Baht. These activities include organizing overseas voting by Ministry of Foreign Affairs, maintaining security and orderliness by the Royal Thai Police, promoting awareness on general election by Ministry of Education, delivery of ballots, election equipment, and others by Thailand Post, Co., Ltd., etc.
วันอังคารที่ 24 มกราคม 2566
24/01/2566
​PM pleased with USOPC’s recognition of Muaythai
​PM pleased with USOPC’s recognition of Muaythai
January 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased that Muaythai is officially a recognized sport organization, granted by The United States Olympic & Paralympic Committee (USOPC) Affiliate Organizations Council on January 10, 2023. The recognition is in line with the Thai Government’s policy to promote Muaythai as tourism soft power.
The Government Spokesperson added that concerned agencies have continued to promote Muaythai at the international stage. Thai boxers were sent to represent Thailand at “The World Games 2022” in Birmingham, Alabama, United States during July 7-17, 2022, and brought back 2 golds, 1 silver, and 1 bronze medals. At the World Games 2022, Thai athletes were also sent to compete in 9 sports, namely, air sports, jujitsu, sumo, pétanque, billiards, Muaythai, extreme, floorball, and wushu, among which Muaythai was the most popular with the greatest number of spectators.
The Prime Minister was pleased that Muaythai has been recognized globally, and instructed concerned agencies to take forward the success in mobilizing national sports development plan to further promote Thai sports at the international level.
วันพุธที่ 25 มกราคม 2566
25/01/2566
บสย. บุกหาดใหญ่ ลุยแก้หนี้ส่งท้าย “มหกรรมร่วมใจแก้หนี้”  27-29 ม.ค. 66
บสย.พร้อมเป็นเจ้าภาพร่วมแก้หนี้ ส่งท้ายงานมหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 5 ระหว่าง วันที่ 27-29 ม.ค.2566 ยกทีมแก้หนี้ บสย.F.A.Center ให้คำปรึกษา ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 จังหวัดสงขลา ร่วมฟื้นธุรกิจภาคใต้ ส่งท้ายมหกรรม พร้อมเชิญผู้ประกอบการ SMEs ทั้งลูกค้าและลูกหนี้ ร่วมงาน โดยเตรียมแพคเกจ บสย. พร้อมช่วย “ผ่อนน้อย เบาแรง” บรรเทาภาระการผ่อนชำระ 3 ระดับ ภายใต้มาตรการ 3 สี ตามความสามารถในการชำระหนี้ของลูกหนี้ อาทิ ตัดต้นก่อนตัดดอก ที่ช่วยให้หนี้ลด หมดหนี้เร็วขึ้น หรือ ดอกเบี้ย 0% เน้นตัดเงินต้น และ ระยะเวลาผ่อนนาน 7 ปี ช่วยให้ลูกหนี้กลับมาตั้งตัวและพยุงธุรกิจต่อไปได้ โดย บสย. ได้เปิดช่องทางลงทะเบียน ขอรับคำปรึกษาล่วงหน้าและขอตรวจสุขภาพการเงิน ได้ที่ LINE TCG First
พบกับบูธ บสย. และ บสย. F.A.Center ศูนย์ที่ปรึกษาทางการเงิน SMEs ระหว่าง 27-29 ม.ค. 2566 เวลา 10.00 -18.00 น. ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา
วันอังคารที่ 24 มกราคม 2566
รมว.สุชาติ ส่ง รักษาการฯ อธิบดีกรมพัฒน์ เยี่ยมฝึกอาชีพ ตชด.เมืองกาญจน์
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางสาวบุปผา เรืองสุด รองปลัดกระทรวงแรงงาน รักษาราชการแทนอธิบดีกรมพัฒนาฝีมือแรงงาน ลงพื้นที่จังหวัดกาญจนบุรี เพื่อตรวจเยี่ยมการฝึกอบรมโครงการอันเนื่องมาจากพระราชดำริให้แก่ตำรวจตระเวนชายแดน
วันพุธที่ 25 มกราคม 2566
‘รมช.มนัญญา’ เดินหน้าทวงราคามะพร้าวคืนให้เกษตรกรไทย
‘รมช.มนัญญา’ เดินหน้าทวงราคามะพร้าวคืนให้เกษตรกรไทย หลังพบราคาตกจาก 2 สาเหตุ ‘นำเข้ากะทินอก และมะพร้าวผลนอกโควต้า’
‘รมช.มนัญญา’ เดินหน้าทวงราคามะพร้าวคืนให้เกษตรกรไทย หลังพบราคาตกจาก 2 สาเหตุ ‘นำเข้ากะทินอก และมะพร้าวผลนอกโควต้า’
นางสาวมนัญญา ไทยเศรษฐ์รัฐมนตรีช่วยว่าการกระทรวงเกษตรและสหกรณ์ เปิดเผยว่า ในการประชุมหารือร่วมกับหน่วยงานที่เกี่ยวข้อง เพื่อแก้ไขปัญหาราคาผลมะพร้าวตกต่ำ เมื่อวันที่ 23 มกราคม 2566 ที่ผ่านมา กรมการค้าต่างประเทศรายงานว่า มียอดนำเข้ามะพร้าว ตั้งแต่เดือน ม.ค. - พ.ย. 2565 ตามกรอบเขตการค้าเสรีอาเซียน ASEAN Free Trade Area (AFTA) และองค์การการค้าโลก (World Trade Organization (WTO) รวม 130,000 ตัน โดยเป็นการนำเข้าตาม 2 กรอบดังกล่าว รวม 7,000 ตัน ที่เหลือเป็นการนำเข้านอกกรอบ WTO ที่เสียภาษีร้อยละ 54 นอกจากนั้น สำนักงานคณะกรรมการอาหารและยา รายงานว่า มียอดตัวเลขนำเข้าน้ำกะทิจากต่างประเทศ เพื่อนำมาใช้ทำอาหารและอื่น ๆ ผ่าน อย. ปีละประมาณ 3,000 ล้านบาท โดยเมื่อผ่านขั้นตอนการตรวจเรื่องการปนเปื้อน หรือเชื้อโรคและสารตกค้างตามกฎหมายอาหารและยาแล้ว อย. ไม่มีอำนาจในการติดตามปลายทางของสินค้าดังกล่าว จึงไม่ทราบว่ากะทิเหล่านั้นถูกนำไปใช้ในวัตถุประสงค์ใดบ้าง
“แสดงให้เห็นว่าผู้ประกอบการลดการพึ่งพาผลผลิตของเกษตรกรภายในประเทศ จึงมีการนำเข้ามะพร้าวผลและน้ำกะทิ เพื่อมาเป็นวัตถุดิบหรือสินค้าจำหน่ายในประเทศและส่งออก จึงส่งผลกระทบต่อราคามะพร้าวของเกษตรกรไทยโดยตรง อีกทั้ง ภาคเอกชนยอมเสียภาษีนำเข้ามะพร้าวนอกโควต้าเพื่อเลี่ยงการปฏิบัติตามเงื่อนไขของคณะกรรมการพืชน้ำมันและน้ำมันพืช เช่น การกะเทาะเปลือกในโรงงาน เป็นต้น ดังนั้น การกำหนดโควต้านำเข้ามะพร้าวของ คกก.พืชน้ำมันฯ แต่ละปี จึงอาจไม่ใช่แนวทางแก้ไขปัญหาที่สอดคล้องกับสถานการณ์ปัจจุบัน อีกทั้ง จะเห็นว่าขณะนี้ราคามะพร้าวขูดสำหรับทำกะทิในท้องตลาด อยู่ที่ 70 บาทต่อกิโลกรัม ขณะที่ราคารับซื้อมะพร้าวผลจากชาวสวน อยู่ที่ 5 - 12 บาทต่อผล จึงเป็นคำถามว่า ส่วนต่างของราคานี้หายไปไหน แต่เอกชนกลับไปนำเข้าน้ำกะทิปีละ 3,000 ล้านบาท และยอมเสียภาษีนอกโควต้า WTO ร้อยละ 54 ทำไมเราไม่ช่วยกันซื้อมะพร้าวภายในประเทศ และให้ราคาที่เหมาะสมกับเกษตรกร เพื่อให้เงินเหล่านี้กลับไปอยู่ในมือเกษตรกร ต่างกับราคาน้ำมันพืชที่ไม่เคยตกเลย ดังนั้นต้องมาบูรณาทำงานร่วมกันเพื่อช่วยแก้ไขปัญหา และให้เกษตกรรได้ราคาผลผลิตที่เป็นธรรม” รมช.มนัญญา กล่าว
นอกจากนั้น รมช.มนัญญา ยังได้กำชับให้กรมวิชาการเกษตรตรวจมะพร้าวที่มีการนำเข้าทั้งในและนอกโควต้า 100% จากเดิมที่เป็นการสุ่มตรวจ รวมถึงรวบรวมข้อมูลการขอนำเข้าว่ามีทั้งหมดกี่บริษัท ปริมาณเท่าไหร่อย่างไร
วันพุธที่ 25 มกราคม 2566
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วธ. เดินหน้าอบรมหลักสูตรการประสานงานและการบริการที่ดี ให้แก่เจ้าหน้าที่ปฏิบัติงานพิธี ในภารกิจพิธีการศพที่ได้รับพระราชทาน
วันที่ 25 มกราคม 2566นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธีการศพที่ได้รับพระราชทาน หลักสูตรการประสานงานและการบริการที่ดี ประจำปีงบประมาณ พ.ศ. 2566 โดยมี นางโชติกา อัครกิจโสภากุล รองปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายชนะกิจ คชชี ผู้อำนวยการกองพิธีการศพที่ได้รับพระราชทาน นายธีทัต พิมพา วัฒนธรรมจังหวัดอุดรธานี ผู้บริหารกระทรวงวัฒนธรรม และเจ้าหน้าที่ปฏิบัติงานพิธี จำนวน 128 คน เข้าร่วม ณ โรงแรมเดอะพาลาสโซ แขวงดินแดง เขตดินแดง กรุงเทพมหานคร
นางยุพา กล่าวว่า กระทรวงวัฒนธรรม (วธ.) จัดโครงการเสริมสร้างบุคลิกภาพและพัฒนาสมรรถนะ การปฏิบัติงานพิธีฯ หลักสูตรการประสานงานและการบริการที่ดี ประจำปีงบประมาณ พ.ศ. 2566 ระหว่างวันที่ 25 – 27มกราคม 2566ณ โรงแรมเดอะพาลาสโซ กรุงเทพมหานคร โดยได้รับเกียรติจากวิทยากรผู้ทรงคุณวุฒิ อาทิ นายธีทัต พิมพา วัฒนธรรมจังหวัดอุดรธานี นางสาวจีรนันท์ เขตพงศ์ ผู้ประกาศข่าว CH 7 HD และผู้ช่วยศาสตราจารย์ ดร.จิรานุช โสภา เป็นผู้อบรมแก่เจ้าหน้าที่ปฏิบัติงานพิธี (ข้าราชการ และพนักงานราชการ) สังกัดกองพิธีการศพที่ได้รับพระราชทาน กลุ่มอำนวยการพิธีการศพที่ได้รับพระราชทานกรุงเทพมหานคร กลุ่มอำนวยการพิธีการศพที่ได้รับพระราชทาน ที่ 1 – 15 และกลุ่มพิธีการศพที่ได้รับพระราชทาน สำนักงานวัฒนธรรมจังหวัด 76 จังหวัด รวมกว่า 128 คน โดยมีหัวข้อการอบรมประกอบด้วย 3 ส่วนหลักๆ ได้แก่ ส่วนที่ 1 ความรู้ด้านการประสานงานและการบริการที่ดี ส่วนที่ 2 ความรู้พื้นฐาน สำหรับการประสานงานและการบริการที่ดี และการพัฒนาบุคลิกภาพ ส่วนที่ 3 ฝึกปฏิบัติการประสานและงานบริการที่ดี เพื่อให้ผู้เข้ารับการอบรมมีความรู้ในหลักการประสานงานและการบริการที่ดี ได้อย่างถูกต้อง มีทักษะและความสามารถในการพูด เกิดความมั่นใจในการทำหน้าที่ประสานงานและการบริการที่ดีในภารกิจงานพิธีการศพที่ได้รับพระราชทาน ได้อย่างมีประสิทธิภาพ และสามารถเผยแพร่ข้อมูลด้านภารกิจงานพิธีการศพที่ได้รับพระราชทาน ได้เข้าใจอย่างถูกต้องและเหมาะสม
ปลัด วธ. กล่าวอีกว่าการจัดโครงการดังกล่าว เป็นไปตามนโยบายของวธ. โดยสำนักงานปลัดกระทรวงวัฒนธรรม ที่ให้ความสำคัญในการประสานงานและการบริการที่ดี ในภารกิจพิธีการศพที่ได้รับพระราชทาน ให้ประชาชนได้รับทราบอย่างแพร่หลาย มุ่งเสริมสร้างความรู้และเพิ่มความชำนาญงาน การปฏิบัติงานพิธี ในเรื่องเทคนิคการพูด เป็นการพัฒนาตนเอง การพัฒนาการพูด และการพัฒนาบุคลิกภาพ รวมถึงการยกระดับการพูดในการประสานงานและการบริการที่ดี สร้างชื่อเสียงและสร้างภาพลักษณ์ที่ดีให้กับหน่วยงาน
วันพุธที่ 25 มกราคม 2566
25/01/2566
ธ.ก.ส. จัดตลาดนัดของดี วิถีชุมชน เดือนมกราคม 2566
ธ.ก.ส. จัดตลาดนัดของดี วิถีชุมชน ประจำเดือนมกราคม 2566 เพื่อเป็นการเพิ่มช่องทางการจำหน่ายสินค้าและสร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร ระหว่างวันที่ 25 - 27 มกราคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า จัดตลาดนัดของดี วิถีชุมชน ประจำเดือนมกราคม 2566 เพื่อเป็นการเพิ่มช่องทางการจำหน่ายสินค้าและสร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร ระหว่างวันที่ 25 - 27 มกราคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดี วิถีชุมชน ประจำเดือนมกราคม 2566” ระหว่างวันที่ 25 - 27 มกราคม 2566 ณ บริเวณด้านหน้า ธ.ก.ส. สำนักงานใหญ่ กรุงเทพฯ เพื่อเป็นการเพิ่มช่องทางในการจัดจำหน่ายสินค้า เพิ่มโอกาสในการสร้างอาชีพและรายได้ให้แก่เกษตรกรลูกค้า วิสาหกิจชุมชน และผู้ประกอบการ SMEs เกษตร โดยในครั้งนี้ มีบูธจำหน่ายสินค้า ทั้งอุปโภคและบริโภค ผักผลไม้สดปลอดสารพิษตามฤดูกาล สินค้าแปรรูปจากอาหารทะเลและผลไม้ เครื่องแกงสำเร็จรูป เครื่องประดับและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีในงานตลาดนัดของดี วิถีชุมชน เพื่อเป็นกำลังใจให้แก่เกษตรกร วิสาหกิจชุมชน และผู้ประกอบการ SMEs เกษตร อันนำไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
วันพุธที่ 25 มกราคม 2566
25/01/2566
SME D Bank เจ้าภาพร่วมจัดใหญ่ส่งท้าย ‘มหกรรมร่วมใจแก้หนี้’ หาดใหญ่ ยกทัพ 3 โปรโมชั่นช่วยครบจบที่เดียว หนุนผู้ประกอบการเดินหน้าธุรกิจเต็มกำลัง
SME D Bank เป็นเจ้าภาพร่วมจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร  ครั้งที่ 5 ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์ อ.หาดใหญ่ จ.สงขลา วันที่ 27-29 มกราคม 2566
SME D Bank ขานรับนโยบายกระทรวงการคลัง ธนาคารแห่งประเทศไทย และสมาคมสถาบันการเงินของรัฐ เป็นเจ้าภาพร่วมจัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 5 ณ หาดใหญ่ ชูจัดใหญ่ส่งท้าย ยกทัพ 3 โปรโมชั่น ช่วยครบจบในที่เดียว ตั้งแต่แก้หนี้ เติมเงิน ปรึกษาธุรกิจ ณ ศูนย์ประชุมนานาชาติฉลองสิริราชสมบัติครบ 60 ปี ม.สงขลานครินทร์ อ.หาดใหญ่ จ.สงขลา วันที่ 27-29 มกราคม 2566
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ได้รับเกียรติเป็นหนึ่งในเจ้าภาพร่วม จัดงาน มหกรรมร่วมใจแก้หนี้ฯ สัญจร ครั้งที่ 5 ณ อ.หาดใหญ่ จ.สงขลา ระหว่างวันที่ 27-29 มกราคม 2566 ซึ่ง เป็นการจัดงานนี้ครั้งสุดท้าย หลังจากจัดต่อเนื่องมาแล้ว 4 ครั้งใน 4 ภูมิภาคทั่วประเทศ ซึ่ง SME D Bank จัดเตรียม 3 โปรโมชั่นสุดพิเศษไว้ให้บริการช่วยเหลือผู้ประกอบการเอสเอ็มอีอย่างครบถ้วนในจุดเดียว ได้แก่ 1.จ่ายครบ! จบเร็ว! ปรับเงื่อนไขผ่อนชำระ เช่น พักเงินต้น ลดค่างวด ขยายเวลาผ่อนชำระ แบ่งค่างวดตัดชำระเงินต้นสูงสุด 20% เป็นต้น 2.จ่ายหนี้หมด! ลดทันที! ปรับโครงสร้างหนี้ เช่น ลดอัตราดอกเบี้ย ลดค่างวด ขยายเวลาผ่อนชำระ หากต้องการปิดบัญชี รับสิทธิลดดอกเบี้ยค้างสูงสุด 100% หรือปรับโครงสร้างหนี้ลดสูงสุด 30% เป็นต้น และ 3.เติมทุนใหม่ไปต่อ! ผ่าน “สินเชื่อ SMEs Re-Start” สนับสนุนเอสเอ็มอีพลิกฟื้นธุรกิจ วงเงินกู้สูงสุด 5 ล้านบาท ผ่อนนานสูงสุด 12 ปี ปลอดชำระเงินต้นสูงสุด 24 เดือน “สินเชื่อ SME D พร้อม” ครอบคลุมทุกความต้องการทุกกลุ่มธุรกิจ วงเงินกู้สูงสุด 50 ล้านบาท ผ่อนนานสูงสุด 15 ปี ปลอดชำระเงินต้นสูงสุด 18 เดือน และ “สินเชื่อ BCG Loan” หนุนยกระดับธุรกิจสู่ BCG Model วงเงินกู้สูงสุด 50 ล้านบาท ผ่อนนานสูงสุด 12 ปี ปลอดชำระเงินต้นสูงสุด 24 เดือน เป็นต้น
อีกทั้ง ยังมีแคมเปญพิเศษ เมื่อยื่นกู้สินเชื่อที่ใช้หลักทรัพย์ค้ำประกัน วงเงินตั้งแต่ 5-50 ล้านบาท หากได้รับอนุมัติและทำสัญญาภายในวันที่ 28 ก.พ.66 รับฟรี "บัตรเติมน้ำมัน" มูลค่าสูงสุดถึง 5,000 บาท นอกจากนั้น มีบริการด้าน “การพัฒนา” ผ่านโครงการ “SME D Coach” ช่วยยกระดับธุรกิจ เพิ่มศักยภาพกิจการ ให้คำปรึกษาธุรกิจโดยโค้ชมืออาชีพ ฟรี จำหน่ายทรัพย์ NPA คุณภาพดี ทำเลดี ในราคาที่เข้าถึงง่าย อีกทั้ง บริการสร้างอาชีพ จากหน่วยงานร่วม จัด ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ระหว่างวันที่ 27-29 มกราคม 2566 สอบถามข้อมูลเพิ่มเติม Call Center 1357
วันพุธที่ 25 มกราคม 2566
25/01/2566
โฆษกรัฐบาลเผย นายกฯ ยินดี บริษัทหลักทรัพย์เจพี มอร์แกน จัดอันดับให้หุ้นไทย เป็นหุ้นที่น่าลงทุนที่สุดในอาเซียน คาดดัชนี SET พุ่งขึ้น 7% แตะระดับสูงสุดที่ 1,800 จุด
โฆษกรัฐบาลเผย นายกฯ ยินดี บริษัทหลักทรัพย์เจพี มอร์แกน จัดอันดับให้หุ้นไทย เป็นหุ้นที่น่าลงทุนที่สุดในอาเซียน คาดดัชนี SET พุ่งขึ้น 7% แตะระดับสูงสุดที่ 1,800 จุด
วันนี้ (วันที่ 25 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานกรณีบริษัทหลักทรัพย์เจพี มอร์แกน (JPMorgan Chase & Co.) เปิดเผยข้อมูลในการประชุม J.P. Morgan Thailand Conference ว่าตลาดหุ้นไทย เป็นตลาดหุ้นที่น่าลงทุนที่สุด เมื่อเทียบกับตลาดหุ้นอื่น ๆ ในอาเซียน
โดยเจพีมอร์แกนคาดการณ์ว่า ดัชนี SET ตลาดหุ้นไทยจะพุ่งขึ้นอีกราว 7% แตะระดับสูงสุดเป็นประวัติการณ์ที่ 1,800 จุดในปี 2566 ซึ่งเพิ่มน้ำหนักความน่าลงทุน (overweight) ให้กับหุ้นกลุ่มต่อไปนี้ในตลาดหุ้นไทย ได้แก่ สินค้าอุปโภคบริโภคกลุ่มสินค้าจำเป็น (consumer staples) สินค้าอุปโภคบริโภคกลุ่มสินค้าฟุ่มเฟือย (consumer discretionary) และ กลุ่มเพื่อการดูแลสุขภาพ (healthcare sectors)
โฆษกประจำสำนักนายกรัฐมนตรี กล่าวว่า ในช่วงเดือนธันวาคม 2565 ที่ผ่านมา ดัชนี SET พุ่งขึ้นราว 4% โดยส่วนมากเป็นหุ้นกลุ่มสินค้าอิเล็คทรอนิกส์ กลุ่มพลังงาน และกลุ่มสินค้าอุปโภคบริโภค
โฆษกประจำสำนักนายกรัฐมนตรี กล่าวเพิ่มเติมถึงเหตุผลของ JPMorgan’s ที่ทำให้ หุ้นไทย เป็นหุ้นที่น่าลงทุนที่สุด ในตลาดหุ้นอาเซียน โดยเป็นสืบผลเนื่องมาจาก หลากหลายปัจจัย อาทิเช่น ด้านการท่องเที่ยว ประเทศไทยเป็นจุดมุ่งหมายที่ได้รับความนิยมสูงสุดของนักท่องเที่ยวจีน ซึ่งปัจจัยนี้จะส่งผลบวกต่อบรรยากาศทางธุรกิจในประเทศ และความเชื่อมั่นของผู้บริโภค สำหรับปี 2566 คาดการณ์ว่าจะมีนักท่องเที่ยวมาเยือนประเทศไทยทั้งสิ้น 26 ล้านคน สูงกว่าที่รัฐบาลได้ตั้งเป้าไว้ที่ 25 ล้านคน สร้างรายได้จากการท่องเที่ยวเป็นมูลค่า 39,000 ล้านเหรียญดอลลาร์สหรัฐ รวมทั้งโครงการ “ช้อปดีมีคืน” ของรัฐบาล ได้กระตุ้นการจับจ่ายสินค้าของประชาชนภายในประเทศ เป็นการเพิ่มจำนวนเงินที่หมุนเวียนในระบบเศรษฐกิจอีกทางหนึ่ง อีกหนึ่งปัจจัยสำคัญ ได้แก่อัตราเงินเฟ้อชะลอตัว เนื่องจากราคาพลังงานลดลง ภาคธุรกิจมีกำไรมากขึ้น ซึ่งจากปัจจัยทั้งหมดนี้ ส่งผลให้ ตลาดหุ้นไทยมีเสถียรภาพสูงขึ้น หุ้นไทยเป็นที่น่าจับตามองสำหรับการลงทุน
“นายกรัฐมนตรี ยินดีที่บริษัทหลักทรัพย์เจพี มอร์แกน ที่ประเมินว่า ตลาดหุ้นไทย เป็นตลาดที่น่าลงทุนที่สุดในอาเซียน ซึ่งแสดงให้เห็นว่าเป็นผลสำเร็จของการดำเนินนโยบายด้านเศรษฐกิจของรัฐบาล ไทย ฟื้นตัวได้อย่างรวดเร็ว โดยเป็นผลมาจากนโยบายทุกทางที่ดำเนินมาประกอบกันจนเป็นผลสำเร็จเป็นรูปธรรม นักท่องเที่ยว และ นักลงทุนให้ความเชื่อมั่น ทั้งนี้ นายกรัฐมนตรีขอบคุณทุกหน่วยงานที่เกี่ยวข้องกับระบบเศรษฐกิจของประเทศ ที่เดินหน้าตามแนวทางการทำงานและนโยบายของรัฐบาลร่วมกัน จนผลงานออกมาเป็นที่ประจักษ์” นายอนุชาฯ กล่าว
วันจันทร์ที่ 23 มกราคม 2566
23/01/2566
รัฐมนตรีว่าการกระทรวงการคลังได้รับรางวัล Finance Minister of the Year 2023 ของภูมิภาคเอเชีย-แปซิฟิก จากนิตยสาร The Banker
นายอาคม เติมพิทยาไพสิฐ รัฐมนตรีว่าการกระทรวงการคลัง ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้รับการคัดเลือกให้เป็นรัฐมนตรีว่าการกระทรวงการคลังแห่งปี 2566 (Finance Minister of the Year 2023) ของภูมิภาคเอเชีย-แปซิฟิก จากนิตยสาร The Banker ในเครือ Financial Times ซึ่งเป็นสิ่งพิมพ์ด้านเศรษฐกิจและการเงินชั้นนำที่ได้รับความเชื่อถือในระดับสากล โดยนิตยสาร The Banker ได้กล่าวยกย่องการบริหารงานด้านเศรษฐกิจของนายอาคม เติมพิทยาไพสิฐ ไม่ว่าจะเป็นการใช้มาตรการต่าง ๆ เพื่อกระตุ้นเศรษฐกิจและเยียวยาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 โดยเฉพาะการดำเนินมาตรการเศรษฐกิจแบบเฉพาะเจาะจงเพื่อช่วยเหลือผู้มีรายได้น้อยและกลุ่มเปราะบาง การสนับสนุนสินเชื่อดอกเบี้ยต่ำให้แก่ผู้ประกอบการท่องเที่ยว และมาตรการกระตุ้นการบริโภคในประเทศ อาทิ มาตรการคนละครึ่ง เป็นต้น รวมถึงการสนับสนุนการพัฒนาเศรษฐกิจที่เป็นมิตรต่อสิ่งแวดล้อม (Green Economy) ผ่านมาตรการทางภาษีต่าง ๆ โดยภายใต้การนำของรัฐมนตรีว่าการกระทรวงการคลัง เศรษฐกิจไทยได้กลับมาฟื้นตัวอีกครั้ง
รัฐมนตรีว่าการกระทรวงการคลังได้กล่าวกับนิตยสาร The Banker โดยแสดงความขอบคุณที่ได้รับคัดเลือกให้เป็นรัฐมนตรีว่าการกระทรวงการคลังแห่งปี 2566 พร้อมทั้งได้กล่าวถึงการดำเนินนโยบายการคลังของไทยผ่านโครงสร้างพื้นฐานดิจิทัลและระบบการชำระเงินของประเทศที่มีความก้าวหน้าอย่างมาก ทำให้มาตรการเยียวยาสามารถเข้าถึงได้ง่ายและเข้าถึงเป้าหมายกลุ่มเปราะบางได้อย่างมีประสิทธิภาพ ซึ่งจากการรักษาวินัยทางการคลังในระยะที่ผ่านมา ทำให้กระทรวงการคลังไทยสามารถใช้มาตรการกระตุ้นเศรษฐกิจและมาตรการเยียวยาที่หลากหลาย โดยยังสามารถบริหารจัดการหนี้สาธารณะได้อย่างดีและปฏิบัติตามกฎหมายด้านวินัยการคลังอย่างเคร่งครัด ทั้งนี้ ในระยะยาว กระทรวงการคลังจะมุ่งรักษาสถานะทางการคลังที่เข้มแข็งและยั่งยืน โดยคาดว่า จะเข้าสู่ดุลการคลังแบบสมดุลภายใน 10 ปี
กองนโยบายเศรษฐกิจระหว่างประเทศ สำนักงานเศรษฐกิจการคลัง
โทร 0-2273-9020 ต่อ 3684
วันจันทร์ที่ 23 มกราคม 2566
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
กรมศิลปากรเดินหน้าสร้างเครือข่ายอนุรักษ์ดูแลรักษามรดกทางศิลปวัฒนธรรมเขตภาคเหนือ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการอบรมเชิงปฏิบัติการเครือข่ายอนุรักษ์ ดูแลรักษามรดกทางวัฒนธรรม เขตภาคเหนือตอนบน ประจำปีงบประมาณ พ.ศ. 2566 โดยมี ดร.เพชรวรรต วัฒนพงศศิริกุล รองประธานคณะกรรมาธิการ ศาสนา ศิลปะและวัฒนธรรม คณะผู้แทนราษฎร นายพนมบุตร จันทรโชติ อธิบดีกรมศิลปากร นายวีรพงศ์ ฤทธิ์รอด รองผู้ว่าราชการจังหวัดเชียงใหม่ พระเถรานุเถระ พระสังฆาธิการ เจ้าคณะปกครอง ผู้บริหาร สภาวัฒนธรรมจังหวัด เครือข่ายอาสาสมัครท้องถิ่นดูแลรักษามรดกทางศิลปวัฒนธรรม (อส.มศ.) แขกผู้มีเกียรติ และสื่อมวลชนเข้าร่วม ณ โรงแรมกรีนเลครีสอร์ท จังหวัดเชียงใหม่
กรมศิลปากรมีแนวนโยบายส่งเสริมให้ประชาชน องค์กรภาครัฐและเอกชน เข้ามาเป็นเครือข่ายและมีส่วนร่วมในการดำเนินงานดูแลรักษามรดกทางศิลปวัฒนธรรมของชาติ จึงจัดให้มีโครงการอบรมเชิงปฏิบัติการเครือข่ายอนุรักษ์มรดกทางศิลปวัฒนธรรมเขตภาคเหนือตอนบน ประจำปีงบประมาณ พ.ศ. ๒๕๖๖ เพื่อสร้างความรู้ ความเข้าใจในมรดกทางศิลปวัฒนธรรม คุณลักษณะ คุณค่าและความสำคัญ ของมรดกทางศิลปวัฒนธรรมที่มีต่อชาติและท้องถิ่น เสริมสร้างความเข้าใจและตระหนักในบทบาทหน้าที่เครือข่ายมรดกทางศิลปวัฒนธรรมที่มีต่อการดำเนินงานร่วมกันในลักษณะเครือข่ายในการดูแล คุ้มครอง ป้องกัน และรักษามรดกทางศิลปวัฒนธรรมระหว่างกรมศิลปากร อาสาสมัครท้องถิ่นในการดูแลรักษามรดกทางศิลปวัฒนธรรม (อส.มศ.) พระสังฆาธิการ องค์กรปกครองส่วนท้องถิ่น และภาคีเครือข่ายอื่นในเขตพื้นที่ เช่น สภาวัฒนธรรมจังหวัด หน่วยงานราชการในจังหวัด อีกทั้งยังเป็นการสร้างความรู้ความเข้าใจเกี่ยวกับกฎหมาย กฎ ระเบียบที่เกี่ยวข้องกับงานดูแลรักษามรดกทางศิลปวัฒนธรรมภายใต้หน้าที่และความรับผิดชอบของกรมศิลปากร โดยมีเครือข่ายอนุรักษ์ ดูแลรักษามรดกทางศิลปวัฒนธรรมเขตภาคเหนือตอนบนในพื้นที่4 จังหวัด ได้แก่ เชียงใหม่ แม่ฮ่องสอน ลำปาง และลำพูน เข้ารับการอบรมรวม 200 คน ประกอบด้วย อาสาสมัครท้องถิ่นในการดูแลรักษามรดกทางศิลปวัฒนธรรม (อส.มศ.) พระสังฆาธิการ ผู้บริหารองค์กรปกครองส่วนท้องถิ่น ประธานสภาวัฒนธรรมจังหวัดและอำเภอ และวัฒนธรรมจังหวัด
การจัดอบรมในครั้งนี้ นอกจากจะมีการบรรยายโดยวิทยากรผู้ทรงคุณวุฒิแล้ว ยังมีการศึกษาดูงานโบราณสถานและแหล่งโบราณคดีในพื้นที่จังหวัดเชียงใหม่ ณ วัดศรีสุพรรณ วัดหัวฝาย และโบราณสถานเวียงกุมกาม เพื่อเพิ่มพูนความรู้ ความเข้าใจในบทบาทหน้าที่ของเครือข่ายอนุรักษ์ดูแลรักษามรดกทางศิลปวัฒนธรรม และให้การดำเนินงานดูแลรักษามรดกศิลปวัฒนธรรมของชาติในท้องถิ่นเป็นไปอย่างมีประสิทธิผล
วันจันทร์ที่ 23 มกราคม 2566
23/01/2566
โฆษกรัฐบาลเผย นายกฯ พร้อมส่งเสริมภาคการท่องเที่ยว โปรโมท Soft Power ไทย ผ่านนโยบายส่งเสริมวัฒนธรรม 5F ต่อยอดการจัดงานเทศกาล – อีเวนต์ เสริมการดึงดูดนักท่องเที่ยว
โฆษกรัฐบาลเผย นายกฯ พร้อมส่งเสริมภาคการท่องเที่ยว โปรโมท Soft Power ไทย ผ่านนโยบายส่งเสริมวัฒนธรรม 5F ต่อยอดการจัดงานเทศกาล – อีเวนต์ เสริมการดึงดูดนักท่องเที่ยว
วันที่ 23 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าสั่งการให้ทุกหน่วยงานส่งเสริมภาคการท่องเที่ยว สนับสนุนการใช้ Soft Power ผ่านการส่งเสริมวัฒนธรรม 5F เน้นการนำเอกลักษณ์ของไทยมาสร้างประสบการณ์การท่องเที่ยว ดึงดูดนักท่องเที่ยวทั้งไทยและต่างชาติ
โฆษกประจำสำนักนายกรัฐมนตรีกล่าวว่า ด้วยนโยบายสนับสนุนการท่องเที่ยวของนายกรัฐมนตรี ทุกหน่วยงานขานรับการทำงานอย่างเป็นรูปธรรม โดยการท่องเที่ยวแห่งประเทศไทย (ททท.) จะยกระดับการใช้ Soft Power เป็นอีกหนึ่งปัจจัยสำคัญดึงดูดนักท่องเที่ยว โดยใช้แนวทางส่งเสริมวัฒนธรรม 5F ต่อยอดกระแสการเดินทางมาท่องเที่ยวไทย ได้แก่ 1. อาหาร (Food) 2. ภาพยนตร์และวีดิทัศน์ (Film) 3. การออกแบบแฟชั่นไทย (Fashion) 4. ศิลปะการป้องกันตัวแบบไทย (Fighting) และ 5. เทศกาล (Festival) ซึ่งล่าสุด มีแนวทางที่จะใช้การจัดงานเทศกาลและอีเวนต์เพื่อสร้างกระแสการเดินทาง เช่น
- ด้านอาหาร เตรียมประกาศให้ปี 2566 เป็น “ปีแห่งอาหารไทย” (Year of Thai Gastronomy) พร้อมโปรโมทตลาดถนนคนเดิน (Walking Street) และ จะจัดงานเทศกาลอาหารนานาชาติ (Bangkok International Food Festival)
- ด้านภาพยนตร์และวีดิทัศน์ เตรียมเปิดตัวเส้นทางท่องเที่ยว Film City Tour Package ตามรอยภาพยนตร์และซีรีส์ชื่อดัง เพื่อผลักดันให้กระแสการเดินทางปี 2566 มีจำนวนผู้เยี่ยมเยือนตามเป้าหมาย 250 ล้านคน – ครั้ง
- ด้านศิลปะการป้องกันตัวแบบไทย เน้นนำเสนอการต่อสู้มวยไทย โดยวันที่ 6 กุมภาพันธ์ 2566 นี้ มีการจัดงานไหว้ครูมวยไทยครั้งยิ่งใหญ่ที่สุดในโลก (Amazing Muay Thai Festival 2023) ที่อุทยานราชภักดิ์ จังหวัดประจวบคีรีขันธ์ บันทึกสถิติโลกโดยกินเนสบุ๊ค เรคคอร์ดส์ มีผู้มาร่วมงานกว่า 3,500 คน
- ด้านเทศกาล จะมีงาน “เทศกาลเที่ยวเมืองไทย Limited Edition 2566” ในช่วงกลางปี และจะยกระดับงานประเพณีพื้นเมือง ภูมิปัญญาและวัฒนธรรมไทยให้เป็นที่รู้จักของชาวต่างชาติมากขึ้น เช่น งานเทศกาลตรุษจีนที่เยาวราชจะจัดประดับไฟเป็นเวลา 1 เดือนเต็ม เพื่อต้อนรับการกลับมาของนักท่องเที่ยวจีน งานเย็นทั่วหล้ามหาสงกรานต์
“นายกรัฐมนตรีเน้นย้ำการส่งเสริมภาคการท่องเที่ยว ผ่านการใช้เอกลักษณ์ ความเป็นไทย วิถีชีวิต ภูมิปัญญาท้องถิ่น ศิลปวัฒนธรรม เป็นจุดขายสำคัญ ซึ่งความเป็นไทยที่โดดเด่นในทุกเทศกาลยังสามารถต่อยอดสร้างกิจกรรมสนับสนุนการท่องเที่ยวในอนาคตได้อีกมาก ตามแนวทางส่งเสริมวัฒนธรรม 5F ที่ไทยมีศักยภาพ นายกรัฐมนตรีเชื่อมั่นว่าการจัดกิจกรรมต่าง ๆ เหล่านี้ จะเปิดประสบการณ์ให้นักท่องเที่ยวได้สัมผัสความสวยงามของวัฒนธรรม สีสันจากความรื่นเริง ผนวกกับสถานที่ท่องเที่ยวไทยที่สวยงาม” นายอนุชาฯ กล่าว
วันจันทร์ที่ 23 มกราคม 2566
เอกอัครราชทูตอินเดียประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตอินเดียประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครราชทูตอินเดียประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
เมื่อเร็วๆ นี้ นายราเคศ สิงห์ (H.E. Mr. Nagesh Singh) เอกอัครราชทูตอินเดียประจำประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม ในโอกาสเข้ารับหน้าที่ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) นางรัชนก โคจรานนท์ รองอธิบดีกรมศิลปากร นางสาวอุรุษยา อินทรสุขศรี ผู้อำนวยการกองการต่างประเทศ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 23 มกราคม 2566
กรมเจ้าท่าฟ้องคดี กรณีบริษัท สตาร์ ปิโตรเลียม รีไฟน์นิ่ง จำกัด (มหาชน) ทำน้ำมันดิบรั่วไหลในพื้นที่จังหวัดระยอง พร้อมเจรจาให้ชดใช้ค่าเสียหาย
...
กรมเจ้าท่าฟ้องคดี กรณีบริษัท สตาร์ ปิโตรเลียม รีไฟน์นิ่ง จำกัด (มหาชน) ทำน้ำมันดิบรั่วไหลในพื้นที่จังหวัดระยอง พร้อมเจรจาให้ชดใช้ค่าเสียหาย
ตามนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) กำชับผู้ประกอบการเพื่อเยียวยาผู้ที่ได้รับผลกระทบจากกรณีบริษัท สตาร์ ปิโตรเลียม รีไฟน์นิ่ง จำกัด (มหาชน) ทำน้ำมันดิบรั่วไหลลงสู่ทะเลในน่านน้ำไทย ในพื้นที่จังหวัดระยอง
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายพิทักษ์ วัฒนพงศ์พิศาล ผู้อำนวยการสำนักความปลอดภัยและสิ่งแวดล้อมทางน้ำ เป็นผู้แทน จท. ในการเจรจาไกล่เกลี่ยข้อพิพาท กรณีน้ำมันดิบรั่วไหลลงสู่ทะเลในน่านน้ำไทยในพื้นที่จังหวัดระยอง พร้อมด้วยนางสาวสุภา ลือประภากร นิติกรชำนาญการ รักษาการหัวหน้ากลุ่มคดีและบังคับคดี และเจ้าหน้าที่ จท. เมื่อวันที่ 19 มกราคม 2566 ณ ศูนย์ไกล่เกลี่ยข้อพิพาท ศาลจังหวัดระยอง
สืบเนื่องจาก จท. ได้ฟ้องคดี บริษัท สตาร์ ปิโตรเลียม รีไฟน์นิ่ง จำกัด (มหาชน) และกรรมการผู้จัดการบริษัทฯ ให้ชดใช้ค่าเสียหาย กรณีน้ำมันดิบรั่วไหลลงสู่ทะเลในน่านน้ำไทยในพื้นที่จังหวัดระยอง เมื่อวันที่ 25 มกราคม 2565 และวันที่ 10 กุมภาพันธ์ 2565 ทำให้ส่งผลกระทบต่อสิ่งแวดล้อม ทรัพยากรธรรมชาติ เป็นพิษต่อสิ่งมีชีวิต สิ่งแวดล้อม เป็นอันตรายต่อการเดินเรือ กระทบต่อประโยชน์สาธารณะ ทำให้สูญหายหรือเสียหายแก่สิ่งแวดล้อม รวมถึงทรัพยากรธรรมชาติทางทะเลอันเป็นความผิดตามกฎหมายข้อหาฐานความผิดละเมิด ผู้มีไว้ในครอบครองของตนซึ่งทรัพย์อันเป็นของเกิดอันตรายโดยสภาพ หรือโดยความมุ่งหมายที่จะใช้หรือโดยกลไกของทรัพย์นั้น ตามประมวลกฎหมายแพ่งและพาณิชย์ เป็นเจ้าของหรือผู้ครอบครองแหล่งกำเนิดพิษของการรั่วไหล หรือแพร่กระจายของมลพิษอันเป็นเหตุให้ผู้อื่นได้รับอันตรายแก่ร่างกายหรือสุขภาพอนามัย หรือเป็นเหตุให้ทรัพย์สินของผู้อื่นหรือของรัฐเสียหายด้วยประการใด ๆ เป็นผู้กระทำหรือละเว้นการกระทำด้วยประการใด ๆ อันมิชอบด้วยกฎหมาย อันเป็นการทำลายหรือทำให้สูญหายหรือเสียหายแห่งทรัพยากรธรรมชาติซึ่งเป็นของรัฐหรือสาธารณสมบัติของแผ่นดิน ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 เป็นผู้ฝ่าฝืนประกาศกรมเจ้าท่าที่ 134/2564 เรื่อง มาตรการความปลอดภัย การป้องกัน และขจัดมลพิษทางน้ำ เนื่องจากน้ำมัน เคมีภัณฑ์ และสารที่เป็นอันตรายประจำท่าเรือ ประกาศ ณ วันที่ 3 มกราคม 2564 คิดเป็นมูลค่าความเสียหายทั้งสิ้นเป็นเงินจำนวนประมาณ 134,680,643.22 บาท ซึ่งจากการเจรจาบริษัทฯ ได้เสนอชดใช้ค่าเสียหายตามคำฟ้องของ จท. ทั้งหมด โดย จท. จะเสนอเรื่องต่อกระทรวงการคลัง เพื่อให้ความเห็นชอบและยินยอมให้มีการประนีประนอมยอมความตามกฎหมายต่อไป
วันจันทร์ที่ 23 มกราคม 2566
23/01/2566
ดศ. ชี้แจงข้อกล่าวหาภาครัฐ ละเลยเอาผิดเว็บไซต์พนันที่มีเซิร์ฟเวอร์อยู่ในพื้นที่ กทม.
ดีอีเอส เผยมาเก๊า888 มีการเปิดเว็บหรือเปลี่ยน URL ใหม่ ยืนยันเร่งติดตามและดำเนินการปิดกั้นอย่างต่อเนื่อง
จากกรณีเพจ อาร์ท เอกรัฐ ผู้สื่อข่าว PPTV เปิดเผยว่า เซิร์ฟเวอร์เว็บไซต์พนันออนไลน์จำนวนหนึ่งตั้งอยู่ที่ “ตึกใหญ่ ย่านธุรกิจกลาง กทม.” และถูกผู้ใช้สื่อโซเชียลมีเดียนำไปขยายผลในวงกว้าง เช่น เพจ Drama-addict ระบุว่าเว็บไซต์มาเก๊า 888 มีเซิร์ฟเวอร์ตั้งอยู่ที่ตึกดังกล่าว และเรียกร้องให้เจ้าหน้าที่เร่งดำเนินการ โดยมีผู้เข้าไปแสดงความคิดเห็นวิพากษ์วิจารณ์การทำงานของกระทรวงดิจิทัลเพื่อเศรษฐกิจและสังคมและรัฐบาล จึงเห็นควรเร่งชี้แจงสร้างความเข้าใจต่อสังคมโดยเร็ว
วันที่ 21 มกราคม 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม กล่าวว่าดีอีเอส ได้ดำเนินการปิดกั้นเว็บพนันอย่างต่อเนื่อง โดยได้ร่วมกับสำนักงานตำรวจแห่งชาติ และหน่วยงานที่เกี่ยวข้องปิดกั้นเว็บพนันที่เกี่ยวข้องกับ macau888 ตามคำสั่งศาลแล้ว 7 URLs และอยู่ดำเนินการขอคำสั่งศาลปิดกั้นอีก 13 URLs อย่างไรก็ตาม หลังจากแจ้งให้ผู้ให้บริการอินเทอร์เน็ตปิดกั้นเว็บพนันตามคำสั่งศาลแล้ว พบว่า เจ้าของเว็บมีการเปิดเว็บหรือเปลี่ยน URL ขึ้นมาใหม่ เช่น Macau8882 โดยมีการเพิ่มเลข 2 หรือใช้ชื่ออื่นใกล้เคียง ซึ่งทางทีมงานมีการเฝ้าระวังติดตาม และประสานงานกับเจ้าหน้าที่ตำรวจในการบังคับใช้กฎหมายปิดกั้น และดำเนินคดีต่อไป
สำหรับการปิดกั้นเว็บพนัน ดศ. ได้ดำเนินการร่วมกับสำนักงานตำรวจแห่งชาติ เพื่อดำเนินคดี จับกุม สอบสวน โดยมีสถิติการดำเนินคดีที่สำคัญในปี 2565 (1 ม.ค. – 31 ธ.ค. 2565) จำนวน 318 คดี จับกุมผู้ต้องหาจำนวน 461 ราย และปิดกั้นเว็บพนันจำนวน 1,830 URLs ทั้งนี้ ดีอีเอส มีนโยบายให้เร่งดำเนินการปิดกั้นเว็บพนันอย่างต่อเนื่อง เพราะเป็นแหล่งอบายมุขที่สร้างความเสียหายให้กับพี่น้องประชาชน และอาจเป็นแหล่งที่เก็บข้อมูลไว้ใช้สำหรับการกระทำความผิดอื่นๆ อีก เช่น แก๊งหลอกเอาข้อมูลบัญชีธนาคาร แก๊งหลอกให้เงินกู้ หรือแก๊งคอลเซนเตอร์ จึงจำเป็นต้องจัดการให้เด็ดขาด
กระทรวงดิจิทัลฯ ขอเตือนเยาวชนอย่าเข้าไปเล่นเว็บพนัน เพราะอาจถูกหลอกลวงขโมยข้อมูลสำคัญ หรือหลอกให้โหลดแอปดูดเงินมาติดตั้งในเครื่อง นอกจากมีส่วนสนับสนุนการกระทำที่ผิดกฎหมายแล้ว ท่านเองอาจเสียทรัพย์หรือถูกขโมยข้อมูลส่วนบุคคลไปใช้ทำผิดกฎหมาย สร้างความเสียหายให้กับตนเองและครอบครัว และขอเน้นย้ำว่า ดีอีเอส มีการปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายต่อไป”
วันจันทร์ที่ 23 มกราคม 2566
ประชุมคณะทำงานพัฒนาระบบเอกสารอิเล็กทรอนิกส์
ประชุมคณะทำงานพัฒนาระบบเอกสารอิเล็กทรอนิกส์
23 ม.ค. 2566 - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทำงานพัฒนาระบบเอกสารอิเล็กทรอนิกส์ของกระทรวงดิจิทัลเพื่อเศรษฐกิจและสังคม ครั้งที่ 1/2565 พร้อมด้วย นายเวทางค์ พ่วงทรัพย์ รองปลัดกระทรวงฯ และข้าราชการ เจ้าหน้าที่ที่เกี่ยวข้อง เข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
__________________
วันจันทร์ที่ 23 มกราคม 2566
23/01/2566
บสย. - CardX ประกาศความร่วมมือ เติมทุน หนุนค้ำเสริมแกร่ง  SMEs รายย่อย บนแพลตฟอร์มการเงินดิจิทัล
บสย. - CardX ร่วมลงนามบันทึกข้อตกลงความร่วมมือเพื่อร่วมกันสนับสนุนการเข้าถึงแหล่งทุน สินเชื่อ ผ่านกลไกการค้ำประกันสินเชื่อ เติมทุน หนุนค้ำ เสริมแกร่งธุรกิจ เพิ่มศักยภาพทางการเงิน แก่ผู้ประกอบการ SMEs รายย่อย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายสารัชต์ รัตนาภรณ์ ประธานเจ้าหน้าที่บริหาร บริษัท คาร์ด เอกซ์ จำกัด (CardX) กลุ่มธุรกิจทางการเงินในเครือบริษัทเอสซีบี เอกซ์ จำกัด (มหาชน) SCBx ดำเนินธุรกิจเกี่ยวกับแพลตฟอร์มด้านการเงินดิจิทัล ที่ดำเนินธุรกิจการปล่อยสินเชื่อให้กับผู้ประกอบการรายย่อยได้ร่วมลงนามบันทึกข้อตกลงความร่วมมือเพื่อร่วมกันสนับสนุนการเข้าถึงแหล่งทุน สินเชื่อ ผ่านกลไกการค้ำประกันสินเชื่อ เติมทุน หนุนค้ำ เสริมแกร่งธุรกิจ เพิ่มศักยภาพทางการเงิน แก่ผู้ประกอบการ SMEs รายย่อย ณ CardX สำนักงานใหญ่ SCB ชั้น 18
นายสิทธิกร กล่าวว่า ภายใต้การลงนามข้อตกลงครั้งนี้ บสย. และ CardX จะร่วมกันหารือและพัฒนา Product Program เพื่อช่วยเหลือผู้ประกอบการ SMEs รายย่อย รวมทั้งการพัฒนาระบบการส่งคำขอค้ำประกันสินเชื่อผ่าน Digital Platform คาดว่าจะเริ่มเปิดตัวผลิตภัณฑ์สินเชื่อและค้ำประกันสินเชื่อภายในไตรมาส 3/2566 ตั้งเป้าช่วยผู้ประกอบการรายย่อย 10,000 ราย วงเงินค้ำประกันสินเชื่อ 1,000 ล้านบาท
นายสารัชต์ กล่าวว่า การลงนามความร่วมมือระหว่าง บสย. และ CardX ในครั้งนี้ มีวัตถุประสงค์เพื่อศึกษาแนวทางในการให้ความช่วยเหลือ และ สนับสนุนผู้ประกอบการ SMEs ให้สามารถเข้าถึงแหล่งเงินทุนเพื่อใช้ในการต่อยอดธุรกิจได้ง่ายยิ่งขึ้น โดยไม่ต้องมีสินทรัพย์ค้ำประกัน ทั้งนี้ CardX จะเป็นผู้พิจารณาการให้สินเชื่อ และ บสย. เป็นผู้ค้ำประกันสินเชื่อให้แก่ผู้ประกอบการ SMEs โดยเน้นกลุ่ม Micro SMEs หรือ ผู้ประกอบการรายย่อย ที่เป็นกิจการในรูปแบบธุรกิจส่วนบุคคลเป็นหลัก เพื่อช่วยเพิ่มสภาพคล่อง และ เป็นส่วนหนึ่งในการทำให้ธุรกิจเติบโตอย่างยั่งยืน รวมถึงยังเป็นส่วนหนึ่งที่ช่วยกระตุ้นเศรษฐกิจของประเทศให้มีความแข็งแกร่งมากยิ่งขึ้นอีกด้วย
CardX เป็นกลุ่มธุรกิจทางการเงินในเครือ SCBx ดำเนินธุรกิจ เกี่ยวกับแพลตฟอร์มด้านการเงินดิจิทัล ที่ให้บริการด้านบัตรเครดิต และ สินเชื่อส่วนบุคคล และได้รับโอนธุรกิจบัตรเครดิตและสินเชื่อบุคคลบางส่วน จากธนาคารไทยพาณิชย์ จำกัด (มหาชน)
วันจันทร์ที่ 23 มกราคม 2566
23/01/2566
​แจงชัด ลงทะเบียนบัตรประชาชนดิจิทัล ผ่านแอป D.DOPA  ไม่ต้องไปแจ้งเขตหรืออำเภอ ใช้บริการแล้ว เกือบ6 หมื่นคน
​แจงชัด ลงทะเบียนบัตรประชาชนดิจิทัล ผ่านแอป D.DOPA  ไม่ต้องไปแจ้งเขตหรืออำเภอ ใช้บริการแล้ว เกือบ6 หมื่นคน
วันที่ 23 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการให้บริการระบบพิสูจน์และยืนยันตัวตนทางดิจิทัล (Digital ID) โดยประชาชนสามารถแสดงภาพบัตรประชาชนบนเครื่องมือสื่อสารผ่านแอปพลิเคชัน D.DOPA แทนการแสดงตนด้วยตัวบัตรประจำตัวประชาชนตัวจริง และเจ้าหน้าที่ไม่สามารถปฏิเสธการแสดง Digital ID ของประชาชนได้ เป็นไปตาม พ.ร.บ.การปฏิบัติราชการทางอิเล็กทรอนิกส์ฯ มีผลบังคับใช้แล้วตั้งแต่วันที่ 10 ม.ค. ที่ผ่านมา
ทั้งนี้ กรมการปกครอง ได้เปิดใช้งานนำร่องเมื่อต.ค. 2563 แต่รองรับแค่ 100,000 ราย และต้องไปลงทะเบียนใช้งาน ณ สำนักทะเบียน แต่นับตั้งแต่ วันที่ 20 ม.ค. 2566 เปิดใช้งานระบบรองรับผู้ใช้งาน 60 ล้านคน โดยประชาชนสามารถลงทะเบียนด้วยตนเอง ไม่ต้องเดินทางไปลงทะเบียน ณ สำนักทะเบียนแต่อย่างใด ขณะนี้มียอดผู้ลงทะเบียน 20 -23 ม.ค. 65 แล้วประมาณ 28,000 คน โดยมีผู้ลงทะเบียน ประมาณ 7,000 คน/วัน และหากนับภาพรวมนับตั้งแต่เริ่มนำร่อง มีคนลงทะเบียนใช้งาน จำนวน 52,925 คน
โดยผู้ประสงค์ขอลงทะเบียนระบบการพิสูจน์และยืนยันตัวตนทางดิจิทัล DOPA-Digital ID สามารถดำเนินการได้ ดังนี้
1.ดาวน์โหลดแอปพลิเคชัน “D.DOPA” ของกรมการปกครอง ลงในโทรศัพท์มือถือก่อนลงทะเบียนใช้งานซึ่งรองรับทั้งระบบไอโอเอส (IOS) และระบบแอนด์ดรอย (Android)
2.เปิดแอปพลิเคชัน D.DOPA พร้อมทั้งอนุญาตให้ใช้อุปกรณ์ของเครื่องมือ
3.เลือกหัวข้อ “การลงทะเบียนด้วยตนเอง” และยอมรับข้อตกลงและเงื่อนไขการใช้บริการเพื่อทำการลงทะเบียนสิ่งแทนเอกลักษณ์ดิจิทัล (D.DOPA)
4.ถ่ายรูปด้านหน้าและด้านหลังบัตรประจำตัวประชาชน พร้อมทั้งตรวจสอบข้อมูล หากถูกต้องให้กดปุ่มยืนยัน
5.ถ่ายรูปภาพใบหน้าตนเอง (selfie) ระบบจะทำการถ่ายภาพให้อัตโนมัติ และกดปุ่มยืนยัน
6.หากถูกต้อง ระบบแจ้งเตือนให้ตั้งค่ารหัสผ่าน โดยทั้ง 2 ครั้งต้องเหมือนกัน
7.เมื่อระบุครั้งที่ 2 ถูกต้อง ระบบแจ้งเตือนขอยินยอมโดยระบุรหัสผ่านอีกครั้งเพื่ออัปโหลดข้อมูลลงในแอปพลิเคชันมือถือของตน
8.เมื่อลงทะเบียนเสร็จสิ้น หน้าจอจะแสดงสถานะการสมัครสำเร็จ
“จึงขอเชิญชวนประชาชนใช้บริการบัตรประชาชนดิจิทัล เพราะเป็นการอำนวยความสะดวกในเรื่องการยืนยันตัวตน แม้ไม่ได้พกบัตรประชาชน ก็สามารถพิสูจน์และยืนยันสถานะของตนเองเมื่อต้องติดต่อรับบริการจากหน่วยงานรัฐ ทำธุรกรรมหรือนิติกรรมต่างๆ หรือมีเจ้าพนักงานเรียกตรวจบัตรประชาชน เพียงลงทะเบียนผ่านแอป D.DOPA ประชาชนสามารถใช้สมาร์ทโฟนแสดงต่อเจ้าพนักงานได้เลย” นางสาวรัชดา กล่าว
วันจันทร์ที่ 23 มกราคม 2566
23/01/2566
กรมการจัดหางานแจง “งานทำความสะอาด” แรงงานข้ามชาติทำได้
วันที่ 23 มกราคม 2566 นายไพโรจน์ โชติกเสถียร อธิบดีกรมการจัดหางาน เปิดเผยว่า จากข้อกังวล ของสมาคมนักธุรกิจและการท่องเที่ยวเมืองพัทยา (PBTA) ในเรื่องการขาดแคลนแรงงานแม่บ้าน คนทำความสะอาด เนื่องจากคนไทยไม่ทำ และปัจจุบันจำเป็นต้องใช้แรงงานต่างชาติทดแทน
จึงเสนอให้พิจารณางานที่ห้ามคนต่างชาติทำใหม่อีกครั้งนั้น กรมการจัดหางานขอชี้แจงว่ากรมการจัดหางานได้กำหนดหลักเกณฑ์การนำคนต่างชาติมาทำงานกับนายจ้างในประเทศและการทำงานของคนต่างชาติ โดยจำกัดเสรีภาพในการประกอบอาชีพเท่าที่จำเป็น เพื่อให้นายจ้าง สถานประกอบการมีแรงงานเพียงพอในการขับเคลื่อนกิจการ โดยไม่ให้เกิดการแย่งอาชีพคนไทย ซึ่งงานแม่บ้าน ทำความสะอาด ถือเป็นงานกรรมกรตามประกาศกระทรวงแรงงาน เรื่อง กำหนดงานที่ห้ามคนต่างด้าวทำ บัญชีที่ 4 ซึ่งมีเงื่อนไขให้คนต่างด้าวทำงานนั้นได้ก็แต่เฉพาะงานที่มีนายจ้างและได้รับอนุญาตให้เข้ามาทำงานตาม MoU จำนวน 2 งาน ได้แก่ งานกรรมกร และงานขายของหน้าร้าน ดังนั้นนายจ้าง สถานประกอบการ ที่ประสงค์จ้างแรงงานข้ามชาติทำงานดังกล่าว สามารถจ้างแรงงานที่เข้ามาทำงานตาม MOU โดยไม่ต้องกังวลว่าจะเป็นการทำผิดกฎหมาย
อย่างไรก็ตามในส่วนของชาวต่างชาติที่เข้ามาเปิดร้านอาหาร ร้านพลอย หรือเป็นผู้ลงทุนแล้วจ้างคนไทยเปิดกิจการ นั้น กรม ฯ ขอยืนยันว่า ไม่สามารถทำได้ โดยคนต่างชาติที่จะเป็นเจ้าของกิจการต้องเป็นผู้ได้รับอนุญาตให้ประกอบธุรกิจอย่างถูกต้องตามกฎหมาย ซึ่งเงื่อนไขและหลักเกณฑ์เป็นไปตามพรบ.การประกอบธุรกิจของคนต่างด้าว พ.ศ. 2542 และจะต้องมีใบประกอบธุรกิจที่เกี่ยวข้อง เช่น โรงงาน โรงแรม เป็นต้น และหากจ้างคนไทยให้ทำสัญญาแทนก็ไม่สามารถทำได้ โดยทั้งผู้ว่าจ้างและบุคคลที่รับจ้างจะมีความผิดตามพรบ.เดียวกัน
“กรมการจัดหางาน มีการตรวจสอบและดำเนินคดีกับคนต่างชาติที่ทำงานโดยไม่มีใบอนุญาตทำงาน และคนต่างชาติที่แย่งอาชีพคนไทยอย่างเข้มงวดโดย ปีงบประมาณ พ.ศ. 2566 มีการตรวจสอบนายจ้าง/สถานประกอบการแล้ว จำนวน 10,174 แห่ง ดำเนินคดี 360 แห่ง และตรวจสอบคนต่างชาติ จำนวน 156,471 คน ดำเนินคดี 808 คน ในจำนวนนี้เป็นคนต่างชาติที่แย่งอาชีพคนไทย จำนวน 435 คน ซึ่งอาชีพห้ามที่พบแรงงานต่างด้าวทำงานมากที่สุด ได้แก่ งานเร่ขายสินค้า งานตัดผม งานนวดไทย และงานขับขี่ยานพาหนะ ตามลำดับ” อธิบดีกรมการจัดหางาน กล่าว
วันจันทร์ที่ 23 มกราคม 2566
พม. จับมือเครือข่าย หนุนจัดสวัสดิการให้กลุ่มเปราะบางระดับท้องถิ่นในจังหวัดสมุทรปราการ
พม. จับมือเครือข่าย หนุนจัดสวัสดิการให้กลุ่มเปราะบางระดับท้องถิ่นในจังหวัดสมุทรปราการ
เมื่อวันที่ 22 ม.ค. 66เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมเป็นสักขีพยานในพิธีลงนามบันทึกข้อตกลงความร่วมมือ (MOU) ว่าด้วยจังหวัดนำร่อง "การจัดสวัสดิการให้กับกลุ่มเปราะบางระดับท้องถิ่น" โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ และนายกิตติ อินทรกุล รองอธิบดีกรมพัฒนาสังคมและสวัสดิการ ร่วมลงนาม อีกทั้งกล่าว "ทิศทางการส่งเสริมและพัฒนาคุณภาพชีวิตกลุ่มเปราะบาง"ในงานวันคนพิการสากลจังหวัดสมุทรปราการ ประจำปี 2565 "การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม" โดยมี นายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เป็นประธานเปิดงาน ณ บริเวณลานอเนกประสงค์หน้าศาลากลางจังหวัดสมุทรปราการ อำเภอเมือง จังหวัดสมุทรปราการ
นายอนุกูล กล่าวว่า บันทึกข้อตกลงความร่วมมือ (MOU) ว่าด้วยจังหวัดนำร่อง "การจัดสวัสดิการให้กับกลุ่มเปราะบางระดับท้องถิ่น" เป็นการประสานความร่วมมือระหว่าง 9 หน่วยงาน และสร้างกลไกในการขับเคลื่อนการบูรณาการเพื่อการจัดสวัสดิการให้กับกลุ่มเปราะบางระดับท้องถิ่น ให้สอดคล้องกับแนวทางการขจัดความยากจน และพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียงในระดับพื้นที่องค์กรปกครองส่วนท้องถิ่นของจังหวัดสมุทรปราการ เพื่อรองรับกลุ่มเป้าหมายในเขตพื้นที่จังหวัดสมุทรปราการ ให้เกิดประสิทธิภาพสูงสุด และประชาชนกลุ่มเปราะบางได้เข้าถึงสวัสดิการสังคมจากภาครัฐอย่างทั่วถึง รวดเร็ว และเป็นธรรม
ทั้งนี้ หน่วยงานสังกัดกระทรวง พม. ได้แก่ กรมส่งเสริมและพัฒนาคุณภาพชีวิตคนพิการ (พก.) กรมพัฒนาสังคมและสวัสดิการ (พส.) และหน่วยงาน One Home พม.สมุทรปราการ จะได้บูรณาการกําหนดแนวทาง มาตรฐาน กระบวนงาน วิธีการ หลักเกณฑ์การจัดสวัสดิการให้กับกลุ่มเปราะบางระดับท้องถิ่น และบูรณาการจัดสวัสดิการ เพื่อเป็นต้นแบบสถานที่รองรับกลุ่มเปราะบางในรูปแบบ “บ้านกลาง” จัดบริการสวัสดิการสังคม ดูแล คุ้มครอง ช่วยเหลือ ประสานส่งต่อ พัฒนาคุณภาพชีวิตคนพิการคนไร้ที่พึ่ง เด็ก สตรี และผู้สูงอายุ รวมทั้งสร้างองค์ความรู้ การฝึกอบรม แลกเปลี่ยนเรียนรู้ ข้อมูลข่าวสาร สิทธิสวัสดิการ พัฒนาเครือข่ายอาสาสมัคร องค์กรต่างๆ และชุมชน ให้เข้ามามีส่วนร่วมในการป้องกันและพัฒนาคุณภาพชีวิตกลุ่มเป้าหมาย
นายอนุกูล กล่าวเพิ่มเติมว่า กระทรวง พม. พร้อมพัฒนาคุณภาพชีวิตพี่น้องประชาชนทุกกลุ่มเป้าหมาย รวมถึงการพัฒนาคุณภาพชีวิตกลุ่มเปราะบางรายครัวเรือน ผ่านกลไกศูนย์ขจัดความยากจน และพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง เพราะความสุขของประชาชน คือ “ความสำเร็จของ พม.” เพราะฉะนั้น กระทรวง พม. มุ่งเน้นให้ประชาชนเข้าถึงโอกาส และการคุ้มครองทางสังคม มีความมั่นคงในชีวิต ซึ่งระดับพื้นที่ท้องถิ่น กระทรวง พม. ได้ผลักดันให้มีศูนย์ช่วยเหลือสังคมตำบลโดยภาคประชาชน อาสามัครในการช่วยเหลือประชาชนในเบื้องต้นระดับชุมชน หมู่บ้าน และตำบล อย่างเช่นงานวันนี้เกิดจากพลังเครือข่าย อาสาสมัครและหุ้นส่วนทางสังคมในจังหวัดสมุทรปราการ และหวังว่าหน่วยงานทีม One Home พม.จังหวัดสมุทรปราการ จะเป็นส่วนหนึ่งในการผลักดันให้คนพิการและกลุ่มเปราะบางได้มีคุณภาพชีวิตที่ดียิ่งขึ้นต่อไป
#ช่วย24ชั่วโมง
#พม24ชม
#ข่าวพม
วันจันทร์ที่ 23 มกราคม 2566
พม. เร่งช่วยเหลือเยียวยาเด็กถูกล่วงละเมิดที่ จ.นนทบุรี และ จ.สระแก้ว
พม. เร่งช่วยเหลือเยียวยาเด็กถูกล่วงละเมิดที่ จ.นนทบุรี และ จ.สระแก้ว
กรณีเด็กหญิงอายุ 10 ขวบ ถูกคนขับวินจักรยานยนต์ หลอกพาไปล่วงละเมิดนานกว่า 3 เดือน ซึ่งผู้ปกครองได้เข้าแจ้งความดำเนินคดีแล้ว แต่ไม่มีความคืบหน้า ที่จังหวัดนนทบุรี และกรณีเด็กหญิงอายุ 8 ขวบ ถูกชายข้างบ้านล่วงละเมิดในห้องน้ำภายในศูนย์พัฒนาเด็กเล็กแห่งหนึ่งที่จังหวัดสระแก้ว
เมื่อวันที่ 22 ม.ค. 66นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ปัจจุบัน การล่วงละเมิดเด็กพบว่าส่วนหนึ่งเกิดจากคนใกล้ชิดและคนใกล้ตัว เช่นเดียวกับที่เกิดขึ้นกับเด็ก 2 คนดังกล่าว ซึ่งกระทรวง พม. โดยทีม One Home พม. ทั้ง 2 จังหวัด โดยมีบ้านพักเด็กและครอบครัวด้วย ได้ลงพื้นที่ร่วมกับทีมสหวิชาชีพ เพื่อหารือแนวทางการช่วยเหลือเยียวยาเด็กตาม พ.ร.บ.คุ้มครองเด็ก พ.ศ. 2546 โดยเบื้องต้น โรงพยาบาลในพื้นที่ได้มีการตรวจสภาพร่างกายและการประเมินสภาพจิตใจของเด็ก สำหรับเรื่องความปลอดภัยของเด็กและครอบครัว กระทรวง พม. โดยบ้านพักเด็กและครอบครัวได้เตรียมจัดหาที่พักชั่วคราวไว้ให้ พร้อมทั้งนักสังคมสงเคราะห์และนักจิตวิทยาคอยช่วยดูแลสภาพจิตใจอย่างใกล้ชิด ส่วนเรื่องของคดีความ จะเข้าไปช่วยติดตามให้เป็นไปตามกระบวนการทางกฎหมายต่อไป
นายอนุกูล กล่าวเพิ่มเติมว่า ทั้งนี้ ตนได้กำชับให้พัฒนาสังคมและความมั่นคงของมนุษย์จังหวัดทั่วประเทศได้ใช้กลไกการดำเนินงานอย่างต่อเนื่องของคณะกรรมการคุ้มครองเด็กจังหวัด โดยมีผู้ว่าราชการจังหวัดเป็นประธาน เพื่อช่วยป้องกันและแก้ไขปัญหาเด็กถูกล่วงละเมิดตั้งแต่พื้นที่เกิดเหตุ หากพบเห็นเด็กถูกล่วงละเมิดหรือถูกกระทำความรุนแรง สามารถแจ้งเหตุ 24 ชม. ได้ที่ศูนย์ช่วยเหลือสังคม สายด่วน พม. โทร 1300 และแอปพลิเคชั่น “คุ้มครองเด็ก” อีกทั้งติดต่อสำนักงานพัฒนาสังคมและความมั่นคงของมนุษย์ และ บ้านพักเด็กและครอบครัว ทุกจังหวัดทั่วประเทศ
#ช่วย24ชั่วโมง
#พม24ชม
#ข่าวพม
วันจันทร์ที่ 23 มกราคม 2566
กรมทางหลวงชนบท สนับสนุนการท่องเที่ยว เลียบชายฝั่งทะเล ตามนโยบายของรัฐมนตรีว่าการกระทรวงคมนาคม
พัฒนาถนนสาย สข.4009 จังหวัดสงขลา คืบหน้ากว่า 70% คาดแล้วเสร็จในเดือนมิถุนายน 2566
กรมทางหลวงชนบท (ทช.) กระทรวงคมนาคม ได้ดำเนินการตามมติคณะรัฐมนตรีในการพัฒนาทางหลวงชนบทสนับสนุนแผนพัฒนาการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) ส่งเสริมศักยภาพด้านการท่องเที่ยวริมชายฝั่งทะเลสาบสงขลาและพัฒนาโครงข่ายทางหลวงชนบท ตลอดจนอำนวยความสะดวกปลอดภัยในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยทำการก่อสร้างถนนทางหลวงชนบท สาย สข.4009 แยก ทล.4083 - บ้านกระแสสินธุ์ อำเภอกระแสสินธุ์ จังหวัดสงขลา มีจุดเริ่มต้นโครงการบริเวณ กม. ที่ 0+000 เลียบตามแนวชายฝั่งทิศตะวันออกเฉียงเหนือของทะเลสาบสงขลา บริเวณ อำเภอระโนด ไปสิ้นสุดโครงการบริเวณ กม. ที่ 10+655 อำเภอกระแสสินธุ์ รวมระยะทาง 10.655 กิโลเมตร ซึ่งมีลักษณะการก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ความกว้าง 7 เมตร ไหล่ทางกว้างข้างละ 1 - 2.5 เมตร พร้อมขยายความกว้างของสะพาน จำนวน 2 แห่ง ติดตั้งระบบไฟฟ้าแสงสว่าง รางระบายน้ำ ทางเท้าบริเวณชุมชนและโรงเรียน รวมทั้งติดตั้งเครื่องหมายจราจรและอุปกรณ์อำนวยความปลอดภัย โดยใช้งบประมาณในการก่อสร้าง 124 ล้านบาท ทั้งนี้ เมื่อก่อสร้างแล้วเสร็จจะช่วยยกระดับโครงข่ายสายทางเชื่อมแหล่งท่องเที่ยวที่ได้มาตรฐานของจังหวัดและภูมิภาค รองรับการขยายตัวด้านการท่องเที่ยวเมืองรอง และส่งเสริมแหล่งท่องเที่ยวชายฝั่งทะเลภาคใต้แหล่งใหม่ที่สามารถเข้าถึงได้ง่าย เพื่อการเดินทางที่สะดวกและมีความปลอดภัย อีกทั้งยังเป็นเส้นทางลัด ทางเลี่ยง ที่สามารถแบ่งเบาปริมาณจราจรของถนน ทล.408 ในกรณีฉุกเฉินหรือในช่วงเทศกาลได้อีกด้วย
ปัจจุบันโครงการดังกล่าวมีความคืบหน้าไปแล้วกว่า 70% ขณะนี้อยู่ระหว่างบดอัดชั้นพื้นทางปูผิวจราจรแอสฟัลท์ติกคอนกรีต และดำเนินการงานอำนวยความปลอดภัย ซึ่งคาดว่าจะก่อสร้างแล้วเสร็จในเดือนมิถุนายน 2566